הבאקניריות (סדרת טלוויזיה)

הבאקניריות (באנגלית: The Buccaneers) היא סדרת דרמה תקופתית בריטית-אמריקאית, שיצרה קתרין ג'ייקווייס עבור שירות הסטרימינג אפל TV פלוס. הסדרה מבוססת על הרומן הבלתי גמור באותו השם מאת הסופרת האמריקאית אדית וורטון, שפורסם לאחר מותה בשנת 1938.

הסדרה עוקבת אחר חמש נשים צעירות, בנות למשפחות אמידות מ"נובו ריש", המגיעות ללונדון של המאה ה-19 במטרה להשתלב בחברה הגבוהה ולמצוא לעצמן בני זוג. העלילה מציגה את ההתנגשות בין התרבות האמריקאית החופשית יותר למסורת הבריטית השמרנית, תוך כדי עיסוק בנושאים של זהות, אהבה, מעמד חברתי ונאמנות בין חברות.

הסדרה זכתה לביקורות חיוביות עם עלייתה, וב-2025 הושקה עונתה השנייה.

 עלילה 
העלילה מתרחשת בשנות ה-70 של המאה ה-19, בעידן המוזהב. חמש נשים צעירות - נן וג'יני סיינט ג'ורג', קונצ'יטה קלוסון, וליזי ומייבל אלמסוורת' - נשלחות מאמריקה לאנגליה, לאחר שקונצ'יטה נישאת לאריסטוקרט הבריטי ריצ'רד מרבל. הן מקוות להשתלב בעונת ה"דביוטנטיות" בלונדון, שמטרתה מציאת חתנים ראויים, רצוי בעלי תארים.

הנשים נתקלות בקשיים חברתיים והתנגשויות תרבותיות עם החברה הבריטית המסורתית והנוקשה, ובמקביל מתמודדות עם שאלות של מעמד, אהבה, מגדר, מיניות ונאמנות אישית.

 צוות שחקנים 
 שחקנים ראשיים 
 אנאבל "נן" סיינט ג'ורג' (קריסטין פרוסט)
 קונצ'יטה קלוסון (אלישה בו)
 גאי ת'וורט (מת'יו ברום)
 לורד ריצ'רד מרבל (ג'וש דילן)
 לורד ג'יימס סידאון (בארני פישוויק)
 אליזבת' "ליזי" אלמסוורת' (אוברי איבראג)
 תיאו, דוכס טינטג'ל (גאי רמרס)
 הונוריה מרבל (מיה ת'ריפלטון)
 מייבל אלמסוורת' (ג'וזי טוטה)
 וירג'יניה "ג'יני" סיינט ג'ורג' (אימוג'ן ווטרהאוס)
 פטרישיה "פאטי" סיינט ג'ורג' (כריסטינה הנדריקס)
 נל (לייטון מיסטר) (עונה 2) – אחותה הצעירה של פאטי
 לורה טסטוואלי (סימון קירבי)
 הדוכסית האלמנה של טינטג'ל (אמליה בלמור)
 ליידי ברייטלינגסי (פנלה וולגר)
 לורד ברייטלינגסי (אנתוני קאלף)
 קולונל טרייסי סיינט ג'ורג' (אדם ג'יימס)
 הקטור רובינסון (עונה 2) (ג'ייקוב איפן)

 עונות 

 הפקה 
 פיתוח והפקה 
הסדרה הוזמנה על ידי אפל TV פלוס ביוני 2022 והופקה על ידי חברת The Forge. קתרין ג'ייקווייס שימשה כתסריטאית הראשית, בשיתוף הבמאית סוזנה וייט. ג'ייקווייס, וייט, בת' וויליס וג'ורג' פייבר שימשו כמפיקים בפועל.

 ליהוק 
הליהוק הראשוני כלל את קריסטין פרוסט, אלישה בו, ג'וזי טוטה, אוברי איבראג, אימוג'ן ווטרהאוס ומיה ת'ריפלטון בתור קבוצת הנשים הצעירות. בהמשך הצטרפו כריסטינה הנדריקס, ג'וש דילן, בארני פישוויק, גאי רמרס ומת'יו ברום.

לעונה השנייה צורפו לייטון מיסטר, גרג וייז, מריה אלמיידה, גרייס אמברוז וג'ייקוב איפן.

 צילום 
הצילומים החלו במרץ 2022 במדריד והמשיכו בסקוטלנד, באולפני Pyramids שבמערב לות'יאן. גלאזגו שימשה כתפאורה לניו יורק של המאה ה-19.

אתרי צילום מרכזיים כללו את טירת קליין, בית ניוהיילס, אחוזת גוספורד, אחוזת הופטון, טירת דרמלנריג וחופי סקוטלנד.

הצילומים לעונה השנייה התקיימו בסקוטלנד החל ממאי 2024.

 ביקורות 
הסדרה זכתה לביקורות חיוביות: באתר Rotten Tomatoes קיבלה דירוג של 77%, עם ממוצע ציון של 6.3 מתוך 10. באתר Metacritic דורגה בציון 71 מתוך 100, המעיד על "ביקורות חיוביות לרוב". המבקרים ציינו את השימוש האנכרוניסטי המכוון בעיבוד התקופתי, הגישה הפמיניסטית, והפסקול המודרני כמאפיינים בולטים שמעניקים לסדרה אופי רענן ושונה מעיבודים תקופתיים מסורתיים.

קישורים חיצוניים

 הערות שוליים 

קטגוריה:אפל TV פלוס: תוכניות וסדרות
קטגוריה:סדרות דרמה היסטוריות
קטגוריה:תוכניות טלוויזיה שמתרחשות בלונדון